
Šakių rajono savivaldybės

VIEŠOJO PIRKIMO KOMISIJOS DARBO REGLAMENTAS

[bookmark: X352dece03ec949abb2613f524b88222d]I. BENDROSIOS NUOSTATOS
 
[bookmark: X0894d8fc98a24612b9263e5517c8db9b]1. Šakių rajono savivaldybės administracijos (toliau – Savivaldybės administracija) viešojo pirkimo komisijos (toliau – Komisija) paskirtis – organizuoti ir atlikti perkančiosios organizacijos viešąjį pirkimą (toliau – pirkimas).
[bookmark: X65239ab9fdee4095ad6b0af79650089f]2.  Komisija savo veikloje vadovaujasi Europos Sąjungos tiesiogiai taikomais teisės aktais, Lietuvos Respublikos Konstitucija, Lietuvos Respublikos viešųjų pirkimų įstatymu (toliau – Viešųjų pirkimų įstatymas), kitais teisės aktais bei Šakių rajono savivaldybės administracijos viešųjų pirkimų organizavimo ir vidaus kontrolės tvarkos aprašu, Viešųjų pirkimų tarnybos direktoriaus 2017 m. birželio 28 d. įsakymu Nr. 1S-97 „Dėl Mažos vertės pirkimų tvarkos aprašo patvirtinimo“ patvirtintu Mažos vertės pirkimų tvarkos aprašu (toliau – Aprašas), kitais pirkimus reglamentuojančiais vidaus dokumentais ir šiuo reglamentu.
[bookmark: X0e26b8273028415d8fa297a7d2afd6ba]3. Komisija savo sprendimus priima laikydamasi nešališkumo, objektyvumo, lygiateisiškumo, nediskriminavimo, abipusio pripažinimo, proporcingumo ir skaidrumo principų. Priimdama sprendimus Komisija yra savarankiška.
[bookmark: X4b54ada267b44f6d80980d9166d7080e]4. Komisija veikia ją sudariusios Savivaldybės administracijos vardu pagal jai suteiktus įgaliojimus. Komisija vykdo tik raštiškas ją sudariusios Savivaldybės administracijos užduotis. Komisija turi teisę atsisakyti vykdyti Viešųjų pirkimų įstatymui ir kitiems teisės aktams prieštaraujančius pavedimus.
[bookmark: Xce95fc69ed3740c9983856b6f2257a3a]5. Komisija yra atskaitinga Šakių rajono savivaldybės administracijai.
6. Komisija sudaroma Savivaldybės administracijos direktoriaus įsakymu iš ne mažiau kaip 3 fizinių asmenų – Komisijos pirmininko ir bent 2 Komisijos narių. Komisijos pirmininku skiriamas Savivaldybės administracijos ar bendru pavaldumu susijusios kitos perkančiosios organizacijos darbuotojas. Kiti Komisijos nariai gali būti ir ne Komisiją sudarančios Savivaldybės administracijos darbuotojai. Komisiją sudaranti Savivaldybės administracija turi teisę pasikviesti ekspertų – dalyko žinovų konsultuoti klausimu, kuriam reikia specialių žinių ar vertinimo. Politinio (asmeninio) pasitikėjimo valstybės tarnautojai ir valstybės politikai, kaip jie apibrėžiami Valstybės tarnybos įstatyme, negali būti Komisijos nariais ar ekspertais. 
7. Komisijos pirmininku ir nariais gali būti tik nepriekaištingos reputacijos asmenys, turintys ekonominių, ar (ir) techninių, ar (ir) teisinių žinių ir išmanantys viešuosius pirkimus reglamentuojančius teisės aktus. Komisijoje turi būti bent vienas asmuo, turintis pirkimų specialisto pažymėjimą. Komisijos posėdžiai ir priimami sprendimai yra teisėti, kai posėdyje dalyvauja daugiau kaip pusė visų Komisijos narių ir kai bent vienas posėdyje dalyvaujantis Komisijos narys turi pirkimų specialisto pažymėjimą, o jeigu Komisija sudaryta iš 3 asmenų, – kai posėdyje dalyvauja visi Komisijos nariai. Reikalavimas bent vienam Komisijos nariui turėti pirkimų specialisto pažymėjimą ir užtikrinti tokio specialisto dalyvavimą posėdyje netaikomas, kai atliekamas mažos vertės pirkimas, sutartis sudaroma preliminariosios sutarties ar dinaminės pirkimo sistemos pagrindu.
8. Komisija gali būti sudaroma:
8.1. vienam pirkimui;
8.2. keliems tam tikros rūšies pirkimams;
8.3. pirkimams, atliekamiems tam tikru laikotarpiu;
8.4. nuolatiniams pirkimams (nuolatinė Komisija). 
 
[bookmark: Xe7fb42b533a14ed4a4a723c6eb5394a3]II. KOMISIJOS FUNKCIJOS
 
[bookmark: X57932ca9890f43d6a65941e1524b4388]9. Komisija, gavusi ją sudariusios Savivaldybės administracijos įgaliojimus, atlieka šiuos veiksmus:
[bookmark: Xd0b32e4eef9143b09b61118aa6144909]9.1. patikslina, jei reikia, pirkimo plane nurodytą pirkimo būdą;
[bookmark: X2a84040d044348e29a12bd9672437224]9.2. parengia pirkimo dokumentus, juos tvirtina, nustatyta tvarka pateikia juos tiekėjams. 
[bookmark: X346cf7ecf1bb4b7bb86503c7766b615f]9.3. rengia pirkimų skelbimus ir teikia juos Viešųjų pirkimų tarnybai (toliau – Tarnyba);
[bookmark: Xc0f236fd047e484391d7f7c31828bd96]9.4. atliekant pirkimą neskelbiamų derybų būdu arba vykdant supaprastintą pirkimą, apie kurį Savivaldybės administracija pagal Viešųjų pirkimų įstatymą gali neskelbti, išrenka tiekėjus ir pakviečia juos dalyvauti pirkime;
[bookmark: X68763ca728844b5e89b09f34aecacf67]9.5. nustato galutinius paraiškų ir pasiūlymų pateikimo terminus;
[bookmark: Xb1dd6715079d4737b2213a1d5c32761b]9.6. nustatyta tvarka pateikia pirkimo dokumentus tiekėjams ir (ar) skelbia juos viešai;
[bookmark: X2bb7e7e1eac94ef287c90d5889edaf04]9.7. teikia tiekėjams pirkimo dokumentų paaiškinimus ir patikslinimus;
[bookmark: Xaed4be84485141c9a41a36f8c7d617bf]9.8. rengia susitikimus su tiekėjais (susitikimai su tiekėjais rengiami iki pasiūlymų pateikimo termino pabaigos);
[bookmark: X011288b3cb8c4a818561fb3cdd0cc0b9]9.9. perduoda pranešimus tiekėjams;
[bookmark: Xdf196d4201f040deb7e05bd77b11d469]9.10. atlieka vokų su pasiūlymais atplėšimo procedūrą;
[bookmark: X247dbe0f6477482aba315fbd7c8666d2]9.11. tikrina ir vertina dalyvių ar kandidatų Europos bendruosiuose viešųjų pirkimų dokumentuose nurodytą informaciją, kvalifikacinius duomenis, priima sprendimą dėl kiekvieno paraišką ar pasiūlymą pateikusio dalyvio ar kandidato kvalifikacinių duomenų arba tikrina dalyvio ar kandidato, kurio pasiūlymas pagal vertinimo rezultatus gali būti pripažintas laimėjusiu, atitiktį minimaliems kvalifikaciniams reikalavimams, jei perkančioji organizacija prašo pateikti pirkimo dokumentuose nurodytų minimalių kvalifikacinių reikalavimų atitikties deklaraciją. Apie priimtą sprendimą praneša dalyviui ar kandidatui;
[bookmark: X4672f306855945a0995ce865b879764d]9.12. nustato, ar pasiūlymo galiojimo ir pirkimo sutarties įvykdymo užtikrinimas atitinka pirkimo dokumentuose nustatytus reikalavimus;
[bookmark: X535de31e249248bc96b18cd9fd7d141c]9.13. atliekant pirkimą supaprastinto atviro, riboto konkurso, skelbiamų derybų, neskelbiamų derybų, konkurencinio dialogo, inovacijų partnerystės ir Apraše numatytais mažos vertės pirkimų atvejais, atlieka dalyvių ar kandidatų kvalifikacinę atranką;
[bookmark: Xd167578ed8f74744be75073aca755d7b]9.14. vykdant pirkimą skelbiamų ar neskelbiamų derybų, inovacijų partnerystės ar kitais Viešųjų pirkimų įstatyme ar Apraše numatytais pirkimų atvejais, derasi su dalyviu dėl pasiūlymų sąlygų, siekdama geriausio rezultato. Vykdant pirkimą konkurencinio dialogo būdu, veda dialogą su atrinktais dalyviais, siekdama atrinkti vieną ar keletą Savivaldybės administracijos reikalavimus atitinkančių sprendinių;
[bookmark: Xaa87be7d28404b0c892189b10e9ebfae]9.15. nagrinėja, vertina, palygina pateiktus pasiūlymus, priima sprendimą ir praneša apie jį dalyviams;
[bookmark: Xdf44bdc5f0cd4eb580a19701d3b27eb5]9.16. nustato pasiūlymų eilę, priima sprendimą dėl laimėjusio pasiūlymo ir tikslų atidėjimo terminą;
[bookmark: X085fb26b7e894ee1a3a69855c31c59de]9.17. dalyvių reikalavimu supažindina juos su kitų dalyvių pasiūlymais, išskyrus tą informaciją, kurią dalyviai nurodė kaip konfidencialią;
[bookmark: Xacad8502e65e4b30af947b92aa8d53be]9.18. stabdo pirkimo procedūras, kol bus išnagrinėtos konkurso dalyvių pretenzijos ir priimtas sprendimas;
[bookmark: Xb1e9bb9034c4486ab840ea060ffa9999]9.19. išnagrinėjus pretenziją, priima sprendimą ir apie jį praneša pretenziją pateikusiam tiekėjui, suinteresuotiems kandidatams ir suinteresuotiems dalyviams, taip pat juos informuoja apie anksčiau praneštų pirkimo procedūros terminų pasikeitimą;
[bookmark: X7801804c6e9944628d346d8f9b96e4dd]9.20. pasibaigus pirkimo procedūroms, parengia pirkimo sutarties projektą, jeigu jis nebuvo parengtas kaip pirkimo dokumentų sudėtinė dalis, suderina su Savivaldybės administracijos teisininku ir organizuoja pirkimo sutarties pasirašymą;
9.21. protokoluoja posėdžius;
9.22. pildo pirkimo procedūrų ataskaitas pagal Tarnybos nustatytą tvarką bei terminus ir teikia jas Tarnybai;
[bookmark: Xdf684304f3314e87bc9e9a44b7b0814c]9.23. atlieka kitus veiksmus, susijusius su pirkimo procedūromis, neprieštaraujančius Viešųjų pirkimų įstatymui ir kitiems pirkimus reglamentuojantiems teisės aktams.
  
[bookmark: X5a0eaf60ab154a1f87bb1b5f01824f1c]III. KOMISIJOS TEISĖS IR PAREIGOS
 
[bookmark: Xe057a3f084414a89a5e5d4c7e9fc8c74]10. Komisija, vykdydama jai pavestas užduotis, turi teisę:
[bookmark: Xa032d938b43c4fb2ba4c40a3838eed49]10.1. gauti informaciją apie reikalingų nupirkti prekių, paslaugų ar darbų techninius, estetinius, funkcinius ir kokybės reikalavimus, prekių kiekį, teikiamų su prekėmis susijusių paslaugų pobūdį, darbų ir paslaugų apimtis, prekių tiekimo, paslaugų teikimo, darbų atlikimo terminus (įskaitant numatomus pratęsimus), eksploatavimo išlaidas ir (arba) techninių specifikacijų projektus, jų pakeitimus ir teiktas pastabas (informaciją apie šių projektų paviešinimą) bei kitas pirkimo objektui keliamas sąlygas. Taip pat gauti tiekėjo kompetencijai keliamų, norint tinkamai įvykdyti pirkimo sutartį būtinų reikalavimų ir juos patvirtinančių dokumentų sąrašus, lėšų, skirtų konkrečių prekių, paslaugų ar darbų pirkimui, sumas, šių pirkimų poreikio pagrindimą ir visą kitą informaciją, reikalingą pirkimams organizuoti ir vykdyti;
[bookmark: X74d346dc519f4b128e8875805de3230f]10.2. prašyti, kad dalyviai ar kandidatai paaiškintų savo pasiūlymus, patikslintų duomenis apie savo kvalifikaciją;
[bookmark: X1b4527d0c43145ae97480c4e19f3f88e]10.3.  prašyti, kad dalyviai ar kandidatai pratęstų savo pasiūlymų galiojimo terminą;
[bookmark: Xed8f6277963649ff87d811f756f2d6ec]10.4. prašyti Savivaldybės administracijos sutikimo kviesti ekspertus konsultuoti reikiamu klausimu, kuriam reikia specialių žinių, dalyvių ar kandidatų pateiktiems pasiūlymams nagrinėti.
[bookmark: X1a35ed9197544a4fada658f8608b7232]11. Komisija turi kitų Viešųjų pirkimų įstatyme ir kituose pirkimus reglamentuojančiuose teisės aktuose įtvirtintų teisių.
[bookmark: X43c07365fca34e05b83798aab1c9d9c3]12. Komisija, vykdydama jai pavestas funkcijas, privalo:
[bookmark: X01f8ed6005a14d259b57d109c350f2ed]12.1. vykdyti Komisijos darbo reglamente nurodytas ir Komisiją sudariusios Savivaldybės administracijos nustatytas užduotis;
[bookmark: X9d6a67b4ef3249d6a5760014990f341c]12.2. vykdydama užduotis, laikytis Viešųjų pirkimų įstatymo ir kitų teisės aktų reikalavimų.
[bookmark: X41c400a7952e495cba75381a9d1f114b]13. Komisija, vykdydama jai pavestas funkcijas, neturi teisės tretiesiems asmenims, išskyrus jos pakviestus ekspertus, Viešųjų pirkimų tarnybos atstovus, perkančiosios organizacijos vadovą, jo įgaliotus asmenis, kitus Lietuvos Respublikos teisės aktuose nurodytus asmenis ir institucijas, taip pat viešuosius juridinius asmenis, Lietuvos Respublikos Vyriausybės nutarimu įgaliotus administruoti Europos Sąjungos ar atskirų valstybių finansinę paramą, teikti jokios informacijos, susijusios su pasiūlymų nagrinėjimu, aiškinimu, vertinimu ir palyginimu, išskyrus Lietuvos Respublikos teisės aktų nustatytus atvejus. Komisija negali tretiesiems asmenims atskleisti Savivaldybės administracijai pateiktos tiekėjo informacijos, kurios konfidencialumą nurodė tiekėjas. Tokią informaciją sudaro, visų pirma, komercinė (gamybinė) paslaptis ir konfidencialieji pasiūlymų aspektai.
 
[bookmark: X63a466d0f5b94135b679e06d5dc9f095]IV. KOMISIJOS DARBO ORGANIZAVIMAS
 
[bookmark: Xea03f40bf1c1473ab5a490a162a147e1]14. Komisijos pirmininkas ir kiekvienas Komisijos narys būdami nepriekaištingos reputacijos gali dalyvauti Komisijos darbe tik pasirašęs nešališkumo deklaraciją, patvirtintą Viešųjų pirkimų tarnybos direktoriaus 2017 m. birželio 23 d. įsakymu Nr. 1S-93 „Dėl Nešališkumo deklaracijos tipinės formos patvirtinimo“ ir konfidencialumo pasižadėjimą (1 priedas). Jei sudaroma nuolatinė Komisija, nešališkumo deklaracija ir konfidencialumo pasižadėjimas gali būti pasirašomi vieną kartą nepriklausomai nuo to, kiek bus pirkimų.
[bookmark: Xc4772e937c4f48488481b89d540b3ec3]15. Komisijos posėdžius protokoluoja Komisijos sekretorius, o jam nedalyvaujant vienas iš Komisijos narių.
[bookmark: Xdbb0bd8ef8bf4e4383683c2ef7a8f4d6]16. Dėl svarbios priežasties negalintis dalyvauti posėdyje narys, privalo iš anksto apie tai pranešti Komisijos pirmininkui.
[bookmark: X031f5d17a702401fa6cdb7afeaf34213][bookmark: X89205b9dc6564498a74dee1b0a0d1854]17. Komisijos posėdžiai yra teisėti, kai posėdyje dalyvauja daugiau kaip pusė visų Komisijos narių, projekto konkurso ir supaprastinto projekto konkurso metu – ne mažiau kaip 2/3 Komisijos narių. Komisija sprendimus priima posėdžiuose paprasta balsų dauguma, atviru vardiniu balsavimu. Jeigu balsai pasiskirsto po lygiai, lemia Komisijos pirmininko balsas.
18. Balsavimo metu Komisijos nariai negali susilaikyti nuo sprendimo priėmimo, o turi aiškiai išreikšti savo poziciją svarstomu klausimu. Balsuoti galima tik už arba prieš siūlomą sprendimą. Jei Komisijos narys negali priimti sprendimo dėl informacijos ar laiko stokos, jis turėtų prašyti nukelti Komisijos posėdžio datą ir kreiptis dėl papildomos informacijos ir paaiškinimų suteikimo į kitus Komisijos narius ar ekspertus.
[bookmark: Xaf125d1aa03e45cd99ac9eb0c70c478a][bookmark: X9b89d6ffc3f144678a9565311e633b50]19. Komisijos veiklai vadovauja pirmininkas. Jei pirmininkas negali dalyvauti posėdyje, posėdžiui pirmininkauja Komisijos pirmininko pavaduotojas. Jei Komisijos pirmininkas ir Komisijos pirmininko pavaduotojas negali dalyvauti posėdyje, posėdžiui pirmininkauja vienas iš Komisijos narių kitų Komisijos narių pritarimu. 
20. Komisijos posėdžio eiga ir sprendimai įforminami protokolu, kuriame nurodomi Komisijos narių pasisakymai, atskirosios nuomonės (kai jos pareiškiamos), pateikiami paaiškinimai, Komisijos priimti sprendimai, sprendimų motyvai (pagrindai ir argumentai), balsavimo rezultatai, įvardinant kiekvieno komisijos nario sprendimą (už arba prieš) svarstomu klausimu. Protokolą pasirašo visi Komisijos posėdyje dalyvavę Komisijos nariai.
 
[bookmark: Xc46cefc3a6714eba9d5cc7363612d11a]V. BAIGIAMOSIOS NUOSTATOS
 
[bookmark: X3bcf59f181ee49999c379312e0606a53]21. Komisijos pirmininkas, nariai ir ekspertai už savo veiklą atsako pagal Lietuvos Respublikos įstatymus. Už Komisijos veiklą atsako ją sudariusi organizacija.
[bookmark: X06096a5f1dd8489a816599aeaf24ed2b]22. Nuolatinės Komisijos veikla pasibaigia Komisiją sudariusiai Savivaldybės administracijai priėmus sprendimą dėl jos išformavimo. Jei sudaroma nenuolatinė Komisija, jos veikla pasibaigia, pasibaigus pirkimo procedūroms arba jas nutraukus.
_________________
 				









































Komisijos darbo reglamento 1 priedas



Šakių rajono savivaldybės administracija
(Viešojo pirkimo komisiją sudariusios organizacijos pavadinimas)

______________________________________________________________________________
(Viešojo pirkimo komisijos pirmininko, nario ar eksperto vardas ir pavardė, pareigos)
		
VIEŠOJO PIRKIMO KOMISIJOS PIRMININKO, NARIO AR EKSPERTO 
KONFIDENCIALUMO PASIŽADĖJIMAS

20___m.                      d. Nr.
Šakiai 

	Būdamas Šakių rajono savivaldybės administracijos direktoriaus _________ įsakymu ________
					(Data)                         (Numeris)
 sudarytos Viešojo pirkimo komisijos ____________________, 
			         		    (Pirmininku, nariu, ekspertu)
1. Pasižadu:
1.1. saugoti ir tik įstatymų bei kitų teisės aktų nustatytais tikslais ir tvarka naudoti visą su pirkimu susijusią informaciją, kuri man taps žinoma, man dirbant Viešojo pirkimo komisijos pirmininku, nariu ar ekspertu;
1.2. man patikėtus dokumentus saugoti tokiu būdu, kad tretieji asmenys neturėtų galimybės su jais susipažinti ar pasinaudoti;
1.3. neteikti tretiesiems asmenims informacijos, kurios atskleidimas prieštarautų Lietuvos Respublikos viešųjų pirkimų įstatymo reikalavimams, visuomenės interesams ar pažeistų teisėtus viešuosiuose pirkimuose dalyvaujančių tiekėjų (arba) perkančiosios organizacijos interesus;
1.4. nepasilikti jokių man pateiktų dokumentų kopijų.
2. Man žinoma, kad su pirkimu susijusią informaciją, kurią Lietuvos Respublikos viešųjų pirkimų įstatymo ir kitų su jo įgyvendinimu susijusių teisės aktų nuostatos numato teikti pirkimo procedūrose dalyvaujančioms arba nedalyvaujančioms šalims, galėsiu teikti tik įpareigotas pirkimo komisijos ar perkančiosios organizacijos vadovo ar jo įgalioto asmens. Konfidencialią informaciją galėsiu atskleisti tik Lietuvos Respublikos įstatymų nustatytais atvejais.
3. Man išaiškinta, kad konfidencialią informaciją sudaro:
3.1. informacija, kurios konfidencialumą nurodė tiekėjas ir jos atskleidimas nėra privalomas pagal Lietuvos Respublikos teisės aktus;
3.2. visa su pirkimu susijusi informacija ir dokumentai, kuriuos Lietuvos Respublikos viešųjų pirkimų įstatymo ir kitų su jo įgyvendinimu susijusių teisės aktų nuostatos nenumato teikti pirkimo procedūrose dalyvaujančioms arba nedalyvaujančioms šalims;
3.3. informacija, jeigu jos atskleidimas prieštarautų Lietuvos Respublikos viešųjų pirkimų įstatymo reikalavimams, visuomenės interesams ar pažeistų teisėtus viešuosiuose pirkimuose dalyvaujančių tiekėjų ir (arba|) perkančiosios organizacijos interesus arba trukdytų užtikrinti sąžiningą konkurenciją.
4. Esu įspėtas, kad, pažeidęs šį pasižadėjimą, turėsiu atlyginti perkančiajai organizacijai ir tiekėjams padarytus nuostolius.


								 
         ______________________________		________________	
                         (Vardas, pavardė)			     (Parašas)


________________
